en en es en fi fi fi fi fi en en fi fi fi fi en en fi fi fi fi fi fi fi fi en en fi fi fi fi fi fi en en fi fi fi fi fi fi fi fi fi fi en en fi fi fi fi en fi fi fi fi fi fi fi fi en en fi fi fi fi fi fi fi en en fi fi fi fi fi fi fi en en fi fi fi fi en en fi fi fi en en fi fi fi fi fi fi fi en en en fi fi en en fi fi fi fi fi fi fi en en fi fi fi fi fi en en fi fi fi en en fi fi fi fi fi fi en en fi fi fi fi en en fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en es da da en da en fi fi fi fi fi fi fi fi fi fi fi fi en fi fi fi fi fi fi en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Savi liikuttaa portaita, liikuttaako mikään kirkossa kävijää
Kuvassa olevat portaat ovat siirtyneet paikoiltaan, kuten Turussa on tapana. Joskus kokonaiset rakennukset siirtyilevät ja vajoilevat saven syleillessä perustuksia. Portailla ei näy kerjäläisiä koska he ovat lähteneet muualle Turusta. Ehkä he ovat saaneet menolipun Romaniaan, joka ei kyllä hoida omaa kerjäläisasiaansa kuntoon. Joku kalpea ja ohut henkilö lukitsi oven ja nopeasti uskalsin ottaa kuvat. Ei ollut tarkoituskaan tulla kirkkosaliin saastuttamaan.
Kerjääminen kirkon portailla tai pihalla on kuulemma edelleenkin kiellettyä. Mitä sanovat esipaimenet tähän. Veikkaan etteivät mitään. Heillä on säätyyn sopivat seurapiirit joissa ei kerjätä, korkeintaan laillisesti viedään viimeisetkin köyhien eväät. En usko että esipaimenilla on yhteyksiä köyhiin ja syrjäytettyihin, he ovat liian korkealla nähdäkseen selvästi. Esipaimenemme voisivat ohjeistaa kirkkoherrojaan hätämajoittamaan seurakuntansa kiinteistöihin pakolaisia. Sofia voisi näyttää hyvää esimerkkiä tässä.
Istuimme kantakahvilassamme torin reunamalla ja joimme piristävää mehua. Kirkkoa saa ku vata ulkoa koska se on julkinen rakennus. Portaat menevät remonttiin ja kirkonmenojen ajaksi laitetaan kuulemma korvaava kulkureitti. Ehdotan köysirataa karaistuneille. Mitä mahtaa kuulua Toriparkille? Kävin Suomen Turku fb.sivustolla ja kauhistuin.
Vanhana vereslihalla olo on arkea
Elokuu loppuu ihan kohta. Kiersimme jokilenkin ja poikkesimme kirjastoon. Istuimme penkillä joenrannassa ja kaipasin pois tästä kaupungista. Vanhemmiten ei suinkaan tule paksunahkaisemmaksi ihmisten ilkeyksille, päin vastoin iho käy herkemmäksi ja oikein vanhana se muuttuu pergamiinin kaltaiseksi. Vereslihalla oleminen on arkea.
Joki virtaa ja haluan pois tästä klikkien ja sisäpiirien kaupungista. Toivon ettei Puuha Group kohta omista koko Seikkistä. Puuhamaita on lapsille liikaakin ja sellaisen tuleminen Seikkailupuistoon on käsittämätöntä.
Haluan että Seikkis suojellaan ja säätiöidään moisen varalle.
Edes vettä, ilmaa ja leipää
Välimerellä uppoavan laivan ruumassa ihmisiä matkalla Eurooppaan turvaan, tukehtui hapenpuutteeseen. Ihmisen hädällä rahastavat julmurit vaativat maksua raittiista ilmasta, jota minun tietääkseni ei ole hinnoiteltu missään. Olisi hyvä tietää minne ulottuvat ihmiskaupan lonkerot eli ketkä kaikki hyötyvät siitä.
Toisaalla Itävallassa löytyi hylätty rekan kontti jossa oli 70. ruumista. Kontti oli ilmatiivis ja pakolaiset tukehtuivat. Uutisissa näytetty kuva oli kuin suoraan Wallander tai Beck-elokuvasta. Tämä ei ollut fiktiota vaan totta.
Jotenkin tuntuu siltä että tulevaisuudessa toivotaan yhä enemmän ja enemmän vapaaehtoisten, seurakuntien, yhteisöjen ja kansalaisjärjestöjen ottavan vastuun pakolaisista, köyhistä ja muista selviytymättömistä.
Tässä ei ole mitään uutta.
Juuri äsken uutisissa kerrottiin Göteborgissa harhailevan heitteille jätettynä, kuin jäteautosta kipattuna, lapsia ja nuoria jotka ovat salakuljetetut Syyriasta ja Afghanistanista. Ihmissalakuljettajan auto kippasi heidät kadulle selviytymään huumattuina. Yksi lapsi oli kuollut.
Lapset ja nuoret eivät ole saastaa joka kipataan muiden korjattavaksi.
Maailman levottomuus on tullut lähelle
Tein yleisradion pakolaistietotestin. Kolme meni väärin sillä kysymykset täytyy lukea oikein, luin ja käsitin väärin kysymyksen. No jotakin oleellista olen kuitenkin sisäistänyt.
Naivi ei tietenkään saisi olla, sillä (kyllä) Isis soluttaa jäseniään pakolaisten joukkoon, eivätkä kaikki pakolaiset ole pakolaisia siinä mielessä kuin kuuluisi olla. Suurin osa pakolaisista on varmasti pakolaisia ihan oikeasti.
Syyriassa on tuhottu vanhaa ja arvokasta kulttuuriperinnettä isisin toimesta perusteellisesti. Vanhan luostarin tuhoaminen puskutraktorilla on vandalismia ja sivistymätöntä. Sota ei ole sivistynyttä.
Melkein kymmenen vuotta sitten katosi Kairossa yksi tutkija konferenssimatkallaan. Minulla on tämän tästä ollut outo tunne että tutkija meni vanhaan luostariin jossakin vanhassa kaupungissa, jossa on aikojen alun tunnelma. En tiedä missämäärin tämä on kuvittelua, tai harhailua. Kuultuani BBC:n uutisoinnin erään vanhan luostarin tohoamisesta maan tasalle ja voi vain arvailla mitä munkeille tapahtui, olin pöyristynyt, Suomen mediassa ei ole pahemmin luostarin tuhoamisesta puhuttu. Ortodoksien tiedotuksia asiasta en ole nähnyt tai kuullut.
Maailma on muuttunut muutaman vuoden kuluessa levottomammaksi kuin ennen, tai sitten se levottomuus on tullut lähemmäksi.
Syntinen nainen voiteli Jeesuksen jalat kalliilla öljyllä ja kuivasi ne hiuksillaan
Mikään ei ole kristityiksi itseään kutsuvien ihmisten mieleen niin paljon kuin toisten ihmisten ahdinko ja synti. He suorastaan rietastelevat toisten ahdingolla keskenään.
Jeesus vietti aikaansa huorien, aisankannattajien, köyhien, samarialaisten, sairaiden ja muiden hyljeksittyjen kanssa.
Nykyään seurakunnat ovat niin akateemistuneet ja anemisoituneet ja talousvastuullisia, että Jeesus ja hänen luuseriporukkansa ei pääsisi edes kirkkoon sisälle. Omaan kirkkoonsa. Juudaksia kyllä riittää kaikissa seurakunnissa ja Pietareita, jotka kieltävät kaiken mahdollisen.
Olen pettynyt näihin fiilistelijöihin. He tunnelmoivat ja viihdyttävät itseään uskotellen itselleen olevansa hyvinkin hurskaita ja Jumalalle otollisia. Kohta tulee aika jolloin köyhät tulevat kirkkoihin ja mitä nämä hienosti pukeutuneet, kaikkitietävät ja laihat koketit tekevät. Luulen ttä he kauhusta kirkuen pakenevat pois. Kulttuuri ja taideihmiset ovat pahenpia kuin fariseukset. Fariseuksista tietää mitä he ovat, mutta kulttuuriväestä ei tiedä.
Voin hyvin kuvitella mitä tapahtuisi jos Jeesus tulisi visiitille johonkin seurakuntaan ja syntinen nainen voitelisi hänen jalkansa kalliilla öljyllä ja kuivais ne hiuksillaan, jotka tietenkin olisivat pitkät ja valtoimenaan. Analyytikko analysoisi puhki tapauksen ja sitten hullujenhuone siintelisi varmasti.
Joku henkilö sanoi ihmettelevänsä katolisia kirkkoja ja ortodoksisia myös, miksi he eivät majoita pakolaisia tiloihinsa? Ei se ole ollenkaan helppoa. Kristillinen rakkaus ei ole koskettanut heitä.
En usko että monikaan ortodoksi menettää yöuniaan Syyrian sodan ja Isis-soturien takia. Olisi hyvä muistaa kuitenkin että emme ole kovinkaan kaukana Välimeren alueen pakolaisista. Luin että eräs poliitikko on ehdottanut että pakolaisten laivat pitäisi upottaa. En usko että tuolla tavalla ongelma ratkaistaan.
Juudakset ovat aina tarjolla. Sen olen oppinut omassa seurakunnassani.
Toivon etteivät vandaalit Isis soturit tuhoa vanhaa kulttuuriperintöä enenpää kuin ovat jo tuhonneet. Ajattelen ovatko he luku ja kirjoitustaidottomia. Sellaisia on helppo yllyttää ja manipuloida.
Posted by quijote at 8:39 PM No comments:
Sunday, August 23, 2015
Appelsiinipuu on kasvanut yli kahden ja puolen metrin. Miten saada se talven yli elävänä.
Mietin eri vaihtoehtoja, mutta sen kuljettaminen autolla on hankalaa ja kävellen mahdotonta. Tulisi leuto talvi, niin se voisi olla verannalla joka on hieman korkeanpi kuin muut huoneet.
Meillä oli kauan sitten appelsiinipuu, silloin kun asuttiin omakotitalossa ja meillä oli lemmikkieläimiä. Kerran huomasin että puu oli järsitty tyvestä lähes poikki. Marsu tai hamsteri oli ollut vapaalla ja heti rupesi puunkaato hommiin. Se puu jopa kukki huumavantuoksusesti. Nykyinen ei ole kukkinut.
Posted by quijote at 4:33 PM No comments:
Mietin tässä korruption olemusta pienissä asioissa kaupunkimme toimissa.
Jos jossakin toiminnassa lastenkulttuuriviikkojen rahoitukseen käytetään tuntityöntekijöiden palkkarahat, niin onko se luova teko, vai ammattitaidottomuutta? Porukka joutuu pakkolomalle ilman korvausta. He pitävät kokouksen ja päättävät kysyä asiaa kaupungin hallitukselta. Kirje juuttuu erään henkilön pöytälaatikkoon. Aikaa kuluu, mitään ei tapahdu ja lopulta kaksi miestä käy hakemassa kirjeen pois ennen kuin määräaika umpeutuu. Jokainen ymmärtää varmaan jatkon. Tämä tapahtui 1980-luvulla.
Vuosia myöhemmin samaisessa toiminnassa irtisanotaan kaikki tuntityöntekijät silloisen yleisen käytännön mukaisesti. Tilalle palkataan pomojen lapsia ja muutama henkilökohtainen ystävä. ( en tiedä olivatko he vakinaisia vai jossakin muussa työsuhteessa, hämärä menettely kuitenkin.) Taas irtisanotut työntekijät valittavat kaupunginhallitukselle ja tälläkertaa se menee perille. Vaikutus on mitätön ja apulaiskaupunginjohtaja siunaa pomon lapsen nimittämisen erään leikkipuiston toiminnanjohtajaksi. Minä kuulin tapauksesta vasta jälkeen päin koska olin ollut toisaalla. Hämmästyin (tai eihän siinä toiminnassa enää mikään hämmästytä) kun kuulin eräätä ohjaajalta organisoineeni koko kapinan. Tämä tapahtui kymmenen vuotta myöhemmin.
Missä määrin tämä on korruptiota, sitä en tiedä, mutta hyvän tavan vastaista se on, ja erittäin epäilyttävää. Onhan se hyvä että pomojen lapset eivät syrjäydy, se ei kuitenkaan estänyt muutamien muiden syrjäyttämistä.
Jos horoskooppi merkillä on väliä ohjaajia valittaessa, niin en usko että skorpioni on suositus, sen enenpää kuin muutkaan taivaanmerkit. molemmat pomot olivat skorpioneja ja sitä odotettiin ohjaajiltakin. Lisäksi saatanan palvojaksi itseään tituleeraava ohjaaja laati horoskooppeja. Hän kertoi että hänen vaimollaan, joka sai demarien avulla vakinaisen työn koska isänsä oli luottamusmies, on samanlainen astrologinen kartta. Pomo tuli kokouksiin horoskooppiaineisto mukanaan.
Alun alkaen kyseisen toiminnan johtoajatus oli että ohjaajina käytettiin opiskelijoita. He olivat tuntityöntekijöitä. Sitten kaikki politisoitui ja loppua ei näy. Elleivät leikkaukset tee jotakin sielläkin.
Miksi monikansallinen jäätelökioski on Seikkiksessä? Eikö olisi järkevämpää ja moraalisti kannatettavaa Reilunkaupan tai lähi tienoon perheyrityksen jäätelö?
Posted by quijote at 4:32 PM No comments:
Saturday, August 22, 2015
Karhu saapui kuin nakutettu samaan aikaan kuin muinakin vuosina kotipaikkani kaurapeltoon. Se syö myös viinimarjoaja pensaista hyvällä halulla. Karhun ruokahalu on hyvin massiivinen. "Kielsin" äitiäni 90v menemästä kaurapeltoa tutkimaan. Voi olla että hän käy kuitenkin vakoilemassa. En älynnyt antaa hänelle kameraa, hän olisi voinut kuvata rappusilta kun karhu ruokailee viinimarjapensaissa.
Olen väärään aikaan taas poissa sieltä sillä olen haaveillut karhukuvista tai videosta pitkään. Karhun metsästys on parhaillaan menossa. Toivon ettei tätä karhua ammuta.
Heinikon keskellä kukkii vaatimaton ruiskaunokki. Yöt ovat käyneet viileiksi. Aamulla on sumua ja jos olisi mökillä voisi nähdä miten sumu leijuu järven yläpuolella. Päivällä on vielä hyvinkin lämmintä.
Mietin miksi jonkun runoilijan pitäisi opettaa haikuja kun ei niitä osaa, eikä hallitse. Jos kysyntää on, joku asian hallitseva voisi hoitaa sen sektorin. Tässä kaupungissa kaikki asiat henkilöityvät. Motiivi voi olla niinkin yksinkertainen kuin raha ja toimeentulo.
Eilen sain muistutuksen tämän kaupungin nurkkakuntaisuudesta ja halusta määrätä ihan kaikesta mikä liittyy runouteen tai kirjallisuuteen. Miksi rokkirunoutta ei pitäisi esittää joutumatta huonoon valoon.
Kirkollisella puolella taas hyvientapojen hallitseminen ohittaa kristillisyyden ja totuuden puhujaa syljetään päin naamaa.
Posted by quijote at 9:24 AM No comments:
Thursday, August 20, 2015
Sumuiset aamut ovat tulleet
Tällainen kuva oli Arvinkadun eräässä sähkökaapin kannassa. Samaiselta taiteilijalta on toinenkin kuva tuolla ylempänä Kakolan kupeessa.
Sumuiset aamut ovat tulleet. Haikeaa.
Mietin miten pitkiksi leipäjonot voivat kasvaa. levottomuus leviää ja maaperä on otollinen ääritoiminnalle. Laajasti ajatellen: kusessa koko maapallomme vähän joka tavalla.
Pyöräilin lenkin keskustan ympäri ja sitten pesin ikkunoita etikkavedellä ja kuivasin sanomalehdillä.
Menin palattuani maalta jokipolulle ja ensimmäiseksi karjui puskapeikko jokea tuijotellen huoria ja niiden lyömistä. Sitten vikelsi rotta pitkin lankkupolkua. Pitsan jämät ja muu roskaruoka maistuu rotille ja kohta on taas rottavainaja-auto paikalla.
En halua mennä enää tänä kesänä jokipolulle.
Posted by quijote at 9:05 PM No comments:
Wednesday, August 19, 2015
Avocado, joka kuoli ja heräsi eloon, kasvattaa lehtiä ja vartta. Kuvassa näkyy entisaikojen kastelulaite, pullo vettä ja villalankaa multaan. Kukka ottaa vettä tarvitsemansa määrän. Kannattaa kuitenkintarkkailla että laite toimii. Taustalla narubatiikkiverho joita värjäilin 1990-luvulla enemmänkin. Pitäisi ottaa taas ohjelmaan ja kierrättää vanhaoja valkoisia lakanoita. Valkaisematonta pellavaa ei kannata värjätä, sen kauneus on omassaan.
Värjääminen on aikaa vievää ja parasta olisi värjätä jossain luonnossa saastuttamatta ja yksin.
Luen parhaillaan Juha Hurmeen Nyljettyjä ajatuksia. Kirja on hyvin miehinen ja kiinnostava. Jotkut ovat lukeneet sitä eräkirjana, sekin viehättää ja sitten tämä taiteen pohdinta. Jatkan lukemista. Ei tämä kirja ole elämää suurenpi, se on itse elämä.
Posted by quijote at 10:38 AM No comments:
Tuesday, August 18, 2015
Minotaurus hikoilee nyt, mutta tietää että kohta ei hikoiluta...
Eurooppa-neito katselee Aurajokea että uisiko Itämeren halki Baltiaan. Minotaurus on saanut pelakuun kukan sarvensa juureen. Kesän lämmössä minotaurus hikoilee, mutta tietää että kohta ei hikoiluta. En ajattele lokakuuta juuri nyt, sillä aurinko paistaa ja on lämmin sää.
Radan varren kissankellot loistavat sinisyyttä. Alla Pietaryrtti, entinen rohdoskasvi, on saanut pölyä keltaisiin kukkiinsa.
Posted by quijote at 3:41 PM No comments:
Sunday, August 16, 2015
Omenat puussa kypsyvät. Ihana idea istuttaa omenapuu puutalon pihaan. Toivoisin hyötykasvien löytävän tiensä näillekin pihoille.
Tässä on hyväkuntoisia leluja todella paljon myytävänä koreissa ja maton päällä.
Vehreä nurkka erään puutalon edessä. Tämä pitäisi nähdä jotta saisi todellisen käsityksen sen moniilmeisyydestä.
Mitä tästä sanoisi muuta kuin että kauneus on yksinkertaisissa asioissa.
Kirkko näkyy vihreyden läpi. Se kurkistaa tuon talon erkkeristä ja yläkerran ikkunasta sisään. Kurkistaa myös naapuritalojen kattoikkunoista kuulemma.
Eräs vessan omistaja oli keksinyt vuhdoinkin rahastaa ihmisten hädällä. Hädästä pääsi varsin edullisesti. Lisää näitä pissapisteitä, sillä niitä tarvitaan.
Posted by quijote at 2:31 PM No comments:
Friday, August 14, 2015
Piekka, patalaput ja leivinlauta pesty. Tuulen henki tuntuu viileältä. Nytkö se syksy tuli jo. Auringossa on lämmintä, mutta se ei riitä (Arseni Tarkovski). Siperian ikirouta sulaa ja metaanikaasut tuhoavat ilmakehää ihan eri mittakaavassa kuin hiilidioksiidi. Ihminen tukehtuu omaan ahneuteensa. Eikä tällaisesta katastrofista jää kukaan osattomaksi.
Andrei Tarkovski tiesi tämän jo 1970 luvulla.
Posted by quijote at 10:37 AM No comments:
Tuesday, August 11, 2015
Järvi on sama ja erilainen
Järvi on sama ja kuitenkin erilainen. Emme ole grillaajia, mutta mummon iloksi paistamme joskus makkaroita ja tänään olimme mökillä lettuja paistamassa. Pois tullessa ajoimme vanhaa Ruotinniemen kylätietä. Isänäitini oli kotoisin Ruotinniemen talosta, joka toimi myöhemmin kouluna ja sitten purettiin Pamilon voimalaitoksen käskystä 1950 luvun loppupuolella. En tunnistanut samaksi sillä paikka oli metsittynyt ja tien päässä oli puomi.
Eilen kävimme kauniissa paikassa katsastamassa uuden uunin ja puuhellan. Muurari on todella ammattitaitoinen, sillä uuni oli täydellinen.
Äidin syntymäkodissa Vaaralla ei ollut ketään kotosalla, vain pyykki liehui iloisesti narulla. Ihailin perinteisiä kukkia ja tummansiniset kukat metsän reunassa olivat kauniita.
Eilen olivat Ambrosiuksen synttärit ja Sofiassa avoimet ovet. En ole osallistunut mitenkään niihin juhliin, on ollut muita juhlia ja rahanikin ovat rajalliset, joten toivon että kaunis mosaiikkiseinä pyhineen saa taloudelliset resurssit valmistuakseen.
Monia armorikkaita vuosia päivänsankarille.
Posted by quijote at 3:51 PM No comments:
Sunday, August 9, 2015
Juhlien jälkeen oli ukonilma. Tänään on sunnuntai ja ukkosen jälkeinen raikas sää lisää harrasta tunnelmaa. Nurmikko jalan alla on kosteaa. Paistaisi auriko muutaman päivän niin päivänsinen nuput aukeaisivat. Kanttarellit kasvaisivat ja mustikat tulisivat vieläkin mehukkaammiksi.
Yöt ovat jo pimeitä ja elokuun lämpimiä öitä ei ole ollut, kaikki on jotenkin muuttumassa ilmaston suhteen. Joku juhlija sanoi että "Lapsena uimavedetkin olivat lämpimämpiä ja kesät kuumempia." Luulen että vanhemmiten kaikki käy jotenkin mauttomammaksi ja hajuttomammaksi ja viileys tuntuu herkemmin. Sitäpaitsi ihmisen muisti kultaa ja kaunistelee ja liioittelee parhainpäin olevaksi.
Äitini 90v. menee tänään ystävättärensä 70v. juhliin ja huomenna menemme sukulaisia tapaamaan kylälle ja katsastamme uuden uunin. Hämmästyttävää energiaa, sillä nuoremmatkin uupuisivat moisesta menosta, mutta jalka vippasee ja aivot toimivat. Ainakun tarvitaan tietoja jostakin henkilöstä, äitini latelee syntymäajat, paikat, ilmantilan syntyessä ja koko henkilöhistorian kuin kaupanhyllyltä.
Karjalanpiirakoita tehtiin juhliin ja mummo sanoi "Jos jätämme tekemättä niin joku jo sanoo että ei se enää piirakoita pysty tekemään ja kohta on maine mennyt." Siispä teimme piirakoita ja juhlapitkon. Tämä on kunniakysymys. Lisäksi äitini letitti hiukseni säällisesti tiukalle, minulla kun on taipumus tehdä löysä letti vasemmalla puolen päätä. Sitten löysin Lyytin vanhan nuttura neulen ja taiteilin lettinutturan. Ennen kylällä naiset kävelivät lettinutturat päässä jka hiusverkko kruunasi kaiken.
Posted by quijote at 10:00 AM No comments:
Friday, August 7, 2015
Kauniita mustikoita poimittu. Huomenna on runoilijan, merimiehen ja aviomiehen synttärit. Tänään on leivottu piirakoita ja juhlapitko. kakkumestari tuo kakun tullessaan. Sää on kaunis ja lämmin. Luonto on ihmeellisen vihreä vaikka ollaan elokuussa. Mummon tekemä paisti muhii leivinuunissa. Salaatit pellossa ja muut ryydit tallessa. Kuoharit kylmässä.
Ruusu kukkii pihalla. Jossakin muualla kavala maailma. Maailmamme tuoksuu saunavihdalta
Posted by quijote at 5:31 PM 2 comments:
Monday, August 3, 2015
Veden päällä kävely ei ole helppoa
Kupittaan puistossa voi olla omassa kuplassa ja kävellä veden päällä. Se ei ole kovin helppoa kuten kuvasta näkyy.
Tähän nousee uusi patsasleikkipuisto. Entinen purettiin huonokuntoisuuden vuoksi. Lapset ja taiteilijat ovat suunnitelleet yhdessä tämän projektin.
Hienoa että taiteilijat tässä projektissa ovat pystyneet yhteityöhön. Seikkailupuiton toiminta 1980-luvulle, sen alkuaikoina kaatui ohjaajien yhteistyön kykenemättömyyteen. Ohjenuoraksi tuli ohjaajien pois savustaminen. Lopulta olikin sitten vallalla "anarkia".
Huorittelua, väkivaltaa, henkistä yleensä, ja hulluksi leimaamista. Miten oli mahdollista että sosiaalikeskus antoi saatananpalvojaksi itseään tituleeraavan henkilön olla lapsille tarkoitetussa paikassa töissä. Totta puhuen ei siellä ollut taiteilijoita, oli ainoastaan puolivillaisia ohjaajia.
Vanha puu edelleenkin paikallaan. Katselin puuta ja ajattelin miten historia toistaa itseään. Uusnatsismi nostaa entistä vahvemmin päätään. Jyväskylän mielenosoitus oli ennelta suunniteltu ja kohdistui aikaisempaan kirjastopuukotuksen uhriin. Toivon että seuraavaa iskua ei tule missään muodossa. Poliitikoilla ei ole varaa suhtautua välinpitämättömästi tähän.
Posted by quijote at 10:30 AM No comments:
Sunday, August 2, 2015
Sää on selkeä mutta viileä. Rantapolulla nuorimies kysyi että "Kuka se olikaan se venäläinen taiteilija jolla on taulu Seitsemäs aalto? Aivazoskilla on yhdeksäs aalto. Seitsemäs aalto oli Vihuri-säätiön merimaalausten näyttelyn nimi. En kyllä tiedä.
Poikkeuksetta kaikki polulla tapaamani henkilöt ovat olleet innostuneita ja ihastuneita näyttelystä. Yllä oleva Seitsemäs aalto kuuluu näyttelyn tauluihin.
Tässä tietoa taiteilijasta ja näyttelystä.
Posted by quijote at 9:40 AM No comments:
Saturday, August 1, 2015
Polun alkupäässä oli tällainen teos. Taidepolun nimi voisi olla tämä. taideteosten tekijäon Alexander Salvese.
Toivon että vandaalit eivät osu polulle tänäkään viikonloppuna ja taideteokset pysyvät ehjinä.
Posted by quijote at 10:29 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Savi liikuttaa portaita, liikuttaako mikään kirkos...
Vanhana vereslihalla olo on arkea
Edes vettä, ilmaa ja leipää
Maailman levottomuus on tullut lähelle
Syntinen nainen voiteli Jeesuksen jalat kalliilla ...
Sumuiset aamut ovat tulleet
Minotaurus hikoilee nyt, mutta tietää että kohta e...
Järvi on sama ja erilainen
Veden päällä kävely ei ole helppoa
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla